**Svatko kroči svojom stazom**

Svaki čovjek ima svoj životni put. Katkada put može biti dobar, a nekada ne ide baš kako mi želimo.

Ipak sami biramo taj put, svidio se on nama ili ne. Iako, nekada biramo teži put, nemamo osjećaj da smo uopće birali. Svatko od nas kroči svojom stazom i sam ju gradi. Korak po korak. Kako to inače bude, naiđemo na mnoge prepreke. Ali one nikada nisu nepremostive. Pitanje je samo, hoćemo li na prvoj prepreci posustati, podići bijelu zastavu. Nemojte, dignite glavu ponosno i nastavite dalje. Pa i onaj nepremostivi teren se može preći kada se hoće. Uz nas će cestu graditi ljudi koji nam žele pomoći. I to se zovu prijatelji. Oni će nam biti tu za čitav život, naravno, ako su pravi. Ali nekada ćemo morati sami izgraditi cestu. Onda nam prođe glavom da smo izdani, prevareni … Da nam se lagalo u lice cijelo vrijeme te se osjećamo iskorišteni. Unatoč neprilikama treba nastaviti kamo smo pošli, jer i naši pravi prijatelji imaju svoj put. Prođu mnoga pitanja našom glavom.„Zašto?Ali što? Ako?“.Za pitanje „zašto“ najbolji je odgovor „zato“, a na pitanje „ali što ako“ najbolji je odgovor „ali što ako nema ako“. To su naša mala životna iskustva. Ne trebamo dignuti glavu s puta i tražiti kratice. To će nas koštati. Cestu trebamo graditi uz puno truda i volje. Što je put teži, to će nam na kraju biti bolje i ljepše. A kada završimo s putem kojeg smo kroz život gradili, ponosno se okrenemo. Pogledamo koju smo ljepotu izgradili… Naš životni put… Staza koja nam mnogo puta nije bila posuta cvijećem, nego trnjem, ali mi smo je uspješno svladali. Koračajući tim svojim putem, puno smo toga i naučili, puno toga vidjeli i podijelili s pravim prijateljima i svojom ljubavi. I tada ćemo znati da je onaj put, na kojem jesmo, pravi put za nas. Da je upravo ovaj život koji smo živjeli, bio pravi život za nas.

 **Ivan Ivanković, IXb**